
Nr. 6998 din 20.06.2024
Referat de aprobare

în vederea modificarii HCL  nr.  93 din 15.05.2024 privind modificarea valorii proiectului și a cheltuielilor legate de proiectul in etapa a II-a pentru
„Centru Educațional Multifuncțional ,,Octavian Goga” SMIS324520
Prezentul referat de aprobare are la bază prevederile art. 6 alin. (3) și art.30 alin. (1) și (2) din Legea nr. 24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului modificarii HCL  nr.  93 din 15.05.2024 privind modificarea valorii proiectului și a cheltuielilor legate de proiectul in etapa a II-a pentru „Centru Educațional Multifuncțional ,,Octavian Goga” SMIS324520.
Ca urmare a deschiderii programului pentru contractare a etapei a II-a a proiectelor etapizate preluate din Programul Operațional Regional 2014-2020 în cadrul Programului Regional Nord-Vest 2021-2027, UAT Marghita se încadrează în categoria solicitanților eligibili pentru depunere proiectelor etapizate, având emisă Nota privind etapizarea proiectului din partea OI POR (conform Instrucțiune MIPE nr.207/31.10.2023). Perioada de implementare a activităților proiectului cuprinde atât perioada aferentă activităților realizate înainte de depunerea cererii de finanțare, cât și a activităților ce urmează a fi realizate după semnarea contractului de finanțare, pana la sfirsitul anului 2024. Etapizarea proiectului a fost aprobată prin HCL nr. 277 / 28.12.2023 privind aprobarea etapizării proiectului „Centru Educațional Multifuncțional ” Octavian Goga””.

În baza finalizării verificării Cererii de rambursare nr.3 de către OI ADR nord-vest şi a recalculării soldurilor de către Ofiţerul de monitorizare, a rezultat un nou buget penru proiect în etapa a II-a, crescând valoarea totală a proiectului de la 14.897.780,65 lei la suma de 15.699.231,46 lei, rezultând o diferenţă de 801.450,81 lei. 
Astfel, contributia proprie in proiect a Municipiului Marghita, reprezentând achitarea tuturor cheltuielilor neeligibile ale proiectului, cât şi contributia de 2% din valoarea eligibilă a proiectului, in cuantum de 113.049,18 lei, reprezentând cofinantarea proiectului „Centru Educaţional Multifuncţional "Octavian Goga", a crescut la suma de 129.078,19 lei, rezultând o diferenţă de 16.029,01 lei.
 Având în vedere argumentele menţionate anterior, consider oportună aprobarea proiectului privind modificarea HCL  nr.  93 din 15.05.2024 privind modificarea valorii proiectului și a cheltuielilor legate de proiectul in etapa a II-a pentru „Centru Educațional Multifuncțional ,,Octavian Goga” SMIS324520.
                                   Pentru    primar  SAS -ADĂSCĂLIȚII Marcel-Emil
Viceprimar Zsolt DEMIAN
